EEN - Slovenija

Build´n Green 2026
2026-04-28 08:00 - 2026-04-29 17:00 (Europe/Brussels) | Dunaj, Avstrija
Podjetja, ki delujejo na področju trajnostne gradnje, zelenih tehnologij in krožnega gospodarstva, vabimo k udeležbi na mednarodnem dogodku Build’n Green 2026 – Circularity in Action, ki bo potekal 28. in 29. aprila 2026 na Dunaju ter spletno.
Gre za pomembno mednarodno konferenco in B2B platformo, ki združuje podjetja, raziskovalce, investitorje in odločevalce z vsega sveta z namenom spodbujanja sodelovanja in razvoja novih poslovnih priložnosti.
Priložnost za internacionalizacijo in nova partnerstva
Dogodek je organiziran v sodelovanju z mrežo Enterprise Europe Network in je namenjen podpori podjetjem pri vstopu na tuje trge ter iskanju novih partnerjev. Udeleženci bodo imeli možnost:

sodelovati na ciljno usmerjenih B2B srečanjih,
predstaviti svoje rešitve mednarodni publiki,
navezati stike z investitorji, kupci in tehnološkimi partnerji,
razvijati nove projekte in poslovne modele.

Matchmaking srečanja potekajo v kratkih, strukturiranih terminih, kar omogoča učinkovito povezovanje z relevantnimi partnerji.
Ključne tematske vsebine
Program dogodka pokriva celoten življenjski cikel stavb in infrastrukture ter se osredotoča na štiri ključne vsebinske sklope:

viri in materiali (inovativni, reciklirani materiali, digitalne dobavne verige),
načrtovanje, gradnja in financiranje (trajnostna arhitektura, investicije),
uporaba in upravljanje (pametne stavbe, energetska učinkovitost),
razgradnja, recikliranje in ponovna uporaba (kroženje materialov).

Poseben poudarek bo namenjen tudi obnovi Ukrajine ter predstavitvi uspešnih trajnostnih projektov v okviru nagrad Austrian Green Planet Building.
Zakaj se udeležiti?
Dogodek vsako leto pritegne več kot 1.000 udeležencev iz več kot 80 držav ter omogoča več sto B2B srečanj v samo dveh dneh.
Udeležba prinaša številne koristi:

dostop do mednarodnih trgov in partnerjev,
vpogled v najnovejše trende na področju zelenih tehnologij,
priložnosti za vključevanje v globalne vrednostne verige,
krepitev konkurenčnosti podjetja na področju trajnostnih rešitev.

Kako se vključiti?
Udeležba je možna fizično na Dunaju ali virtualno. Mednarodni udeleženci se dogodka lahko udeležijo brezplačno, ob predhodni registraciji.
Več informacij in prijava

Podjetnice: Pripravite se na krepitev odpornosti
2026-04-24 14:00 - 17:00 | Gospodarska zbornica Srbije, Resavska 13–15, Beograd, Serbia
Dogodek je organiziran pod okriljem mreže Enterprise Europe Network ter njenih tematskih skupin za žensko podjetništvo in odpornost ter pripravljenost.
Pričakovani udeleženci so podjetja, ki jih vodijo ženske, predvsem iz regije Zahodnega Balkana, vendar dogodek ni omejen izključno na to območje.
Gre za multisektorski dogodek, ki združuje podjetja iz različnih panog, kot so:

proizvodnja,
tekstilna industrija,
storitvene dejavnosti (vključno z IT, svetovanjem, poslovnim svetovanjem in coachingom),
agroživilski sektor,
gostinstvo in turizem.

Dogodek bo potekal 24. aprila v prostorih Gospodarske zbornice Srbija, Resavska 13–15, v Beogradu, med 14.00 in 17.00.
Pred dogodkom je potrebno poslati kratek profil vašega podjetja na enaslov: petra.arzensek@gzs.si
Rok za registracijo: 22.4.2026
Povezava za registracijo na dogodek: https://docs.google.com/forms/d/e/1FAIpQLSdyQFYwXbP0tljcxUKXXNqpD8I6djcUNrQozc_6aVSsqFc1rQ/viewform
Kraj: Srbija, Beograd
Organizator: GZS
Kontakt: Petra Arzenšek, petra.arzensek@gzs.si

Mala podjetja na poti internacionalizacije: tehnična zakonodaja kot ključ do uspešnega prehoda na tuje trge
2026-04-21 09:00 - 23:30 | Zoom
Pravilno razumevanje regulative je danes ena ključnih konkurenčnih prednosti – pogosto prav tista razlika, ki odloči, ali bo izdelek uspešno prestopil meje domačega trga ali pa bo trženje onemogočeno zaradi neizpolnjevanja zahtev. Če želite svoje proizvode samozavestno in brez nepotrebnih tveganj postaviti na evropski ali globalni trg, potrebujete jasen vpogled v pravila igre: praktično, razumljivo in usmerjeno v rešitve. To je priložnost, da se izognete napakam, ki podjetjem pogosto povzročijo zamude, dodatne stroške ali celo umik izdelkov s trga, ter da pridobite znanje, ki neposredno vpliva na vašo konkurenčnost. Če želite razumeti, kako tehnična zakonodaja postane orodje, ne ovira, potem je to predavanje namenjeno prav vam.

Javna agencija Republike Slovenije za spodbujanje investicij, podjetništva in internacionalizacije (SPIRIT Slovenija, javna agencija) in Ministrstvo za gospodarstvo, turizem in šport v sodelovanju z Obrtno-podjetniško zbornico Slovenije organiziramo strokovni seminar
»MALA PODJETJA NA POTI INTERNACIONALIZACIJE: TEHNIČNA ZAKONODAJA KOT KLJUČ DO USPEŠNEGA PREHODA NA TUJE TRGE«, ki bo 21. 4. 2026 od 9:00 do 11:15 ure, preko ZOOM spletne aplikacije

Vsebinsko se bomo osredotočili na tehnično zakonodajo kot temeljni pogoj za internacionalizacijo proizvodov.
Udeleženci boste spoznali, kako zakonodaja EU in drugih trgov vpliva na možnosti trženja na notranjem trgu in izvoza, kako se izogniti napakam pri dajanju proizvodov na trg in kako pravilno uporabiti harmonizirane standarde. Za mikro in mala podjetja veljajo številne poenostavitve, hitrejši postopki in pravila, ki jih lahko izkoristite v svojo korist.
PROGRAM:

Kako z minimalnimi stroški in brez nepotrebnih zapletov pripraviti izdelek, ki bo varen, skladen in pripravljen za prodajo kjerkoli v EU ali širše.
Zakonodajne ovire, s katerimi se srečujejo mala podjetja pri vstopu na tuje trge.
Razumevanje evropske tehnične zakonodaje, CE označevanju, postopkih ugotavljanja skladnosti in vlogi standardov pri tem.
Predstavitev konkretnih rešitev za proizvodnjo in trženje posameznih proizvodov.
Predstavljeni bodo primeri iz prakse, vključno z izzivi pri izvozu v države EU ali na tretje trge (Balkan in JV Evropa).

PREDAVATELJICA
Mag. Emilija Bratož ima desetletne izkušnje pri vodenju proizvodnje, uvajanju tehnologij in tehnoloških izboljšav ter nadaljnjih petindvajset let izkušenj kot svetovalka specialistka za tehnično zakonodajo in standarde. Je strokovnjakinja za evropsko zakonodajo na področju notranjega trga, tehničnih zahtev za proizvode, ustrezne uporabe standardov, zakonitosti izvajanja postopkov ugotavljanja skladnosti in označevanja CE. Delovala je v svetovalnih centrih SIST in na Obrtno-podjetniški zbornici Slovenije na področju tehnične zakonodaje in standardov. Sodelovala je v projektih Evropske komisije za dežele Jugovzhodne Evrope in Balkana, v Evropski podjetniški mreži (EEN) ter kot projektna vodja pri različnih razvojnih projektih v podjetjih. Deseto leto je pri Small Business Standards (SBS) v Bruslju imenovana kot evropski ekspert za sodelovanje pri pripravi standardov s področja gradbenih proizvodov (predvsem CEN/TC 246 in CEN/TC 178), pri čemer s posebno skrbjo in strokovnostjo zastopa interese malih in srednje velikih podjetij (SME) v procesu standardizacije. Svetuje pri uporabi standardov za zagotavljanje skladnosti proizvodov in uvedbi notranje kontrole proizvodnje, pri pripravi ustrezne dokumentacije za procese in proizvode v skladu s harmoniziranimi standardi ter pri uporabi in izpolnjevanju zahtev drugih standardov za dajanje tehnično zahtevnejših proizvodov na trg.
Ostale informacije glede prijave in kontakt:
Objava dogodka na spletnih straneh OZS z obvezno spletno prijavo - spodaj
Trajanje: 3 šolske ure
Lokacija: ZOOM
Brezplačna udeležba za vsa podjetja
Udeleženci pred začetkom seminarja na e-mail prejmejo gradivo predavateljice
Več informacij na izobrazevanje@ozs.si in 01 / 58 30 504
Vabljeni!

PRIJAVA

Poslovna misija v Trst za podjetja na področju zdravja in umetne inteligence
2026-04-16 10:00 - 14:30 | Area Science Park, Trst, Italija
Institut "Jožef Stefan" v okviru poslovne mreže Enterprise Europe Network soorganizira srečanje slovenskih, hrvaških in italijanskih podjetij in raziskovalno-razvojnih ustanov, aktivnih na področju zdravja in umetne inteligence.
Izmenjava izkušenj z mreženjem, predstavitvijo projektnih idej in tehnoloških rešitev bo potekala 16. aprila 2026 v Area Science Park v Trstu (Italija).
Na ta način se boste lahko seznanili z aktualnimi spremembami na obeh področjih:

integracija umetne inteligence (UI) v zdravstvo spreminja način, kako zdravstveni delavci diagnosticirajo, zdravijo in obvladujejo bolezni
z uporabo ogromnih količin podatkov, algoritmov strojnega učenja in napredne analitike, ima UI potencial za izboljšanje natančnosti, personalizacijo oskrbe pacientov in izboljšanje splošnih zdravstvenih izidov
od zgodnjega odkrivanja bolezni in napovednega modeliranja do robotske kirurgije in virtualnih zdravstvenih asistentov, UI revolucionira zagotavljanje zdravstvene oskrbe
z nenehnim razvojem tehnologije, sodelovanje med človeškim strokovnim znanjem in inteligentnimi sistemi obljublja ustvarjanje učinkovitejše, dostopnejše in k pacientu osredotočene prihodnosti zdravstvenega varstva

Dogodek z vključeno pogostitvijo (kosilo) je za udeležence brezplačen. Predvidoma se bo srečanja udeležilo 30 predstavnikov podjetij (10 na posamično državo).
Če se želite udeležiti tristranske poslovne misije in navezati stike z razvojno naprednimi podjetji in raziskovalno-razvojnimi ustanovami iz Italije, Hrvaške in Slovenije, vas do zapolnitve prostih mest vabimo k prijavi preko elektronskega naslova tehnologije@ijs.si.

Program - poslovna misija, Trst - 16. 4. 2026

Prav tako je do zapolnitve prostih mest na voljo možnost prevoza iz Ljubljane v Trst in nazaj s predstavnikom Enterprise Europe Network, zaradi česar priporočamo čim prejšnjo prijavo (za prevoz).

Mednarodno B2B poslovno srečanje v Mostarju
2026-04-15 11:00 - 2026-04-16 18:00 | Mostar, BiH
Slovenska podjetja vabljena k udeležbi na mednarodnih B2B poslovnih sestankih, ki bodo potekali v okviru 27. Mednarodnega sejma gospodarstva 2026 v Mostarju. Dogodek predstavlja odlično priložnost za vzpostavljanje novih poslovnih povezav ter širitev na tuje trge.
B2B srečanja organizira konzorcij Enterprise Europe Network v Bosni in Hercegovini v sodelovanju z INTERA Tehnološkim parkom Mostar ter partnerji iz regije.
Ključne informacije

Sejem: 14.–18. april 2026, Mostar
B2B sestanki (v živo): 15. april 2026, 11:00–16:00 (konferenčna dvorana 4, Paviljon 1)
B2B sestanki (online): 16. april 2026 (preko platforme B2Match)
Rok za prijavo: 14. april 2026

Komu je dogodek namenjen?
Dogodek je namenjen podjetjem, ki želijo:

vzpostaviti nove poslovne kontakte v EU in regiji,
poiskati dobavitelje, kupce ali razvojne partnerje,
predstaviti svoje izdelke, storitve ali tehnologije,
raziskati nove tržne priložnosti.

Glavni sektorji

gradbeništvo
avtomobilska industrija
elektro industrija
kovinska industrija (proizvodnja in predelava)
kmetijstvo in živilska industrija
lesna in kemijska industrija
telekomunikacije in tehnologija
bančništvo in zavarovalništvo
grafika in založništvo

Zakaj se udeležiti?
B2B sestanki v okviru mreže Enterprise Europe Network omogočajo ciljno usmerjeno mreženje z vnaprej izbranimi sogovorniki. Udeleženci lahko učinkovito predstavijo svoje podjetje, vzpostavijo konkretne poslovne kontakte ter raziskujejo možnosti za mednarodno sodelovanje, inovacije in rast.
Prijava
Udeležba na dogodku je brezplačna, obvezna pa je predhodna registracija preko platforme B2Match.
Več informacij in prijava: https://www.b2match.com/e/international-b2b-meetings-at-mostar2026

Connect2Slovenia 2026: Metal&Plastic
2026-04-15 09:00 - 16:00 | Celjski sejem, Dečkova 1, Celje, 3000, Slovenija
Vabljeni na Connect2Slovenia: Metal & Plastic – mednarodnem matchmaking dogodku!
Connect2Slovenia: Metal & Plastics je ciljno usmerjen mednarodni B2B matchmaking dogodek, ki poteka v okviru Mednarodnega industrijskega sejma v Celju. Dogodek povezuje podjetja iz regije Alpe–Adria s področja kovinskopredelovalne in plastičnopredelovalne industrije z namenom raziskovanja novih poslovnih priložnosti in vzpostavljanja čezmejnih partnerstev.
Udeleženci bodo deležni strukturiranega in učinkovitega mreženjskega programa, ki vključuje vnaprej dogovorjene individualne B2B sestanke, voden ogled Mednarodnega industrijskega sejma ter organiziran obisk podjetja – vodilnega slovenskega industrijskega akterja.
Dogodek povezuje podjetja, ki iščejo zanesljive dobavitelje in partnerje v ključnih sektorjih, kot so kovinska obdelava, CNC obdelava, varjenje, izdelava orodij, proizvodnja strojev, površinska obdelava, predelava plastike in brizganje plastike.
Connect2Slovenia: Metal & Plastics ponuja edinstveno priložnost za ciljno usmerjeno povezovanje, neposredne poslovne pogovore in dolgoročno sodelovanje v regiji Alpe–Adria. Ne zamudite priložnosti za širitev svoje poslovne mreže in iskanje pravih partnerjev za vaše podjetje.
REGISTRACIJA
Kaj udeleženci pridobijo z udeležbo na dogodku?
Priložnosti za mreženjeConnect2Slovenia: Metal & Plastics ponuja platformo za srečanja z industrijskimi strokovnjaki, profesionalci in potencialnimi partnerji s področja kovinskopredelovalne in plastičnopredelovalne industrije ter vam pomaga graditi dragocene poslovne odnose.
Izmenjava znanjaStrokovna predavanja in vsebine ponujajo vpogled v trende, izzive in dobre prakse na področjih kovinske obdelave, CNC obdelave, varjenja, orodjarstva, predelave plastike in sorodnih industrij ter prinašajo uporabne ideje za vaše poslovanje.
NavdihDogodek spodbuja podjetnike, MSP-je in industrijske voditelje k inovacijam, širitvi čezmejnih partnerstev in uresničevanju njihovih poslovnih ciljev.
Bodite na tekočemSpoznajte najnovejše tehnologije, stroje in industrijske rešitve, ki oblikujejo prihodnost kovinske in plastične industrije v regiji Alpe–Adria.
Krepitev prepoznavnosti blagovne znamkePredstavite svoje podjetje, povečajte svojo vidnost ter vzpostavite stik s potencialnimi strankami, dobavitelji in partnerji.
Dostop do strokovnjakovUčite se neposredno od vodilnih predstavnikov industrije in tehničnih strokovnjakov, ki soustvarjajo napredek na področju kovinske obdelave, predelave plastike in industrijske proizvodnje.
Raziskovanje novih rešitevOcenite najnovejša orodja, stroje, materiale in proizvodne tehnologije za podporo rasti vašega podjetja.
SodelovanjeConnect2Slovenia: Metal & Plastic spodbuja čezmejno sodelovanje ter vam pomaga najti prave partnerje in skupaj spodbujati inovacije.

Ključne teme

Proizvodnja pločevine: obdelava aluminija in nerjavnega jekla, laserski razrez ipd.
CNC obdelava kovin: struženje, rezkanje ipd.
Krivljenje cevi
Orodjarstvo
Strojništvo / proizvodnja strojev
Jeklene konstrukcije in kovinske konstrukcije / kovinarstvo
Varjenje in varjeni sklopi
Površinska obdelava kovin: prevleke, barvanje, finalna obdelava
Predelava plastike
Brizganje plastike

Se vidimo na Connect2Slovenia: Metal & Plastic – mednarodnem matchmaking dogodku 2026!
Več informacij na: https://www.b2match.com/e/connect2slovenia-2026-metal-plastic

Kako sodelovati?

Registrirajte se in objavite svoje želje glede sodelovanja.
Preglejte seznam udeležencev in se prijavite na sestanke s podjetji, ki vas zanimajo.
Pred dogodkom boste prejeli svoj urnik sestankov.

* Udeležba je BREZPLAČNA.Obveščamo vas, da bomo zaračunali strošek neudeležbe v višini 100 EUR (+ DDV) osebam, ki se na dogodek prijavijo, vendar se ga brez predhodne odjave do petka, 10. aprila 2026, ne udeležijo.

Dodatni informativni dan Javnega razpisa za raziskovalno razvojne projekte (RRI2026/1)
2026-04-07 10:00 - 12:00 | Gospodarska zbornica Slovenije, Dimičeva 11, Ljubljana, 1000
Javna agencija za znanstvenoraziskovalno in inovacijsko dejavnost Republike Slovenije ter Gospodarska zbornica Slovenije vas vabita na dogodek
Info dan Javnega razpisa ‘spodbude za raziskovalno razvojne projekte 2026/1 (JR RRI 2026/1)’.

Na dogodku bodo poleg ključnih informacij in pogojev Javnega razpisa ‘Spodbude za raziskovalno razvojne projekte 2026/1 (JR RRI 2026/1)’ predstavljene tudi finančne spodbude za področje raziskav, razvoja in inovacij, ki jih lahko pričakujete v tem letu s strani Ministrstva za visoko šolstvo, znanost in inovacije, ter platformo za skupen razvoj produktov in storitev.
Kdaj 7. 4. 2026 od 10.00 do 12.00
Kje Gospodarska zbornica Slovenije, Dvorana A, Ljubljana
Program dogodka:
10:00 - 10:10 Uvodni nagovor, Marjana Majerič, izvršna direktorica za strateški razvoj in internacionalizacijo, GZS
10:10 - 11:10 Predstavitev JR RRI 2026/1, dr. Tina Kompare Jampani, Sektor za inovacijske projekte, ARIS
11:10 - 11:25 Predstavitev prihajajočih finančnih spodbud za področje RRI (MVZI), Tjaša Dobnik, direktorica, ARIS
11:25 - 11:35 Predstavitev platforme za skupen razvoj produktov in storitev, Andreja Lampe, direktorica projektov, Združenje za informatiko in telekomunikacije, GZS
Zaradi zagotavljanja enake obravnave vseh potencialnih prijaviteljev postavljanje vprašanj, vezanih na JR RRI 2026/1, na dogodku ne bo mogoče. Vprašanja glede javnega razpisa se zbirajo izključno po elektronski pošti na naslovu jr.rri@aris-rs.si, odgovori nanje pa bodo objavljeni na spletni strani ARIS za javni razpis. Do 3. aprila lahko vprašanja, ki jih bomo na dogodku skušali nasloviti, pošljete tudi na naslov razpisi@gzs.si.
Prijave na dogodek sprejemajo do ponedeljka, 6. aprila 2026: Prijava na informativni dan
Udeležba na dogodku je brezplačna. Vljudno vabljeni.

Informativni dan za Javni razpis Spodbude za razvojno raziskovalne projekte 2026/1
2026-04-02 10:00 - 12:00 | ARIS, Bleiweisova cesta 30, Ljubljana, Slovenija
Javna agencija za znanstvenoraziskovalno in inovacijsko dejavnost Republike Slovenije (ARIS) organizira informativni dan, na katerem bo predstavljen Javni razpis Spodbude za razvojno raziskovalne projekte 2026/1 (JR RRI 2026/1)

Kdaj 2. 4. 2026 ob 10.00
Kje ARIS, Bleiweisova cesta 30, 1000 Ljubljana, RRI stičišče v 4. nadstropju

Na dogodku bodo prisotnim predstavili Javni razpis Spodbude za razvojno raziskovalne projekte 2026/1 (JR RRI 2026/1) in postopek prijave.
Informativni dan bo potekal v živo na sedežu ARIS, RRI stičišče v 4. nadstropju.
Prijave na informativni dan so možne do 1. aprila 2026 oziroma do zapolnitve mest.

Osnove in razumevanje patentnega varstva – v sklopu sodelovanja med javno univerzo in podjetji
2026-03-31 13:00 - 15:00 | Zoom
Vabljeni na spletno mentorsko delavnico Osnove in razumevanje patentnega varstva – v sklopu sodelovanja med javno univerzo in podjetji, namenjeno vsem, ki želijo bolje razumeti patentno varstvo, postopke pridobivanja patentov ter delo z relevantnimi patentnimi bazami. Predavala bo Vitka Orlič Zrnec iz Urada RS za intelektualno lastnino - Sektor za patente (Ministrstvo za gospodarstvo, turizem in šport).
Vsebina delavnice:

predstavitev Slovenskega urada za intelektualno lastnino,
osnove patentnega varstva in postopke prijave,
možnosti patentne zaščite v tujini,
pregled patentnih baz in metode patentnega iskanja,
prednosti enostavnih iskanj,
napredna iskanja ter sporazume Urada s tujimi organi,
statistične podatke o patentnih prijavah in podeljenih patentih.

Datum: 31. 3. 2026; 13.00-15.00
Lokacija: na daljavo, ZOOM (povezava bo posredovana prijavljenim en dan pred delavnico)
Jezik izvedbe: angleški

Prijava: https://forms.office.com/e/PxBwVwkqXa?origin=lprLink

Dan odprtih vrat Instituta ''Jožef Stefan'' 2026
2026-03-28 09:00 - 14:00 | Institut "Jožef Stefan", Jamova cesta 39, Ljubljana
Datum: 28. marec 2026, 9.00-14.00 (Jamova cesta) in 9.30-14.30 (Brinje)
Lokacija: Jamova cesta 39 (Ljubljana) in Brinje 40 (Dol pri Ljubljani)
Institut "Jožef Stefan" bo zadnjo marčevsko soboto tradicionalno odprl svoja vrata, ko se boste lahko pobliže spoznali z raziskovalnim delom in raznolikimi področji naravoslovja (biotehnologija, kemija, fizika, robotika, internet, mikroskopi, sodobni materiali, komunikacije, inteligentni sistemi, umetna inteligenca, energija, jedrski reaktor, pospeševalnik, okoljske znanosti in še mnogo več).
Ogledi so namenjeni splošni javnosti, od najmlajših do najstarejših, ki jih zanima svet znanosti, in predstavnikom podjetij, ki jih zanimajo možnosti sodelovanja pri inoviranju in raziskavah. Izhodišče za sodelovanja inštituta s podjetji je tudi nedavno izdani Katalog kompetenc, storitev in rešitev IJS za gospodarstvo, kjer so predstavljene številne tehnološke rešitve z možnostmi uporabe v podjetjih.
Predstavitve se na Jamovi pričnejo ob 9. uri, zadnje pa ob 13. uri (na Reaktorskem centru pol ure kasneje). Med obema lokacijama bo organiziran brezplačni avtobusni prevoz. Za ogled Reaktorskega centra je obvezen osebni dokument in predložiti je treba poseben obrazec (možno izpolniti tudi pred vstopom oziroma na avtobusu).
Program in podrobnosti Dneva odprtih vrat so na voljo na spletni strani 34. Dnevi Jožefa Stefana.

Health Tech Hub Styria 2026 – Waves & Wires: Connecting Minds, Machines & Medicine
2026-03-25 08:00 - 2026-03-26 17:00 | Gradec, Avstrija
TERMIN: 25. in 26. marec 2026
LOKACIJA: Gradec, Avstrija
HTH Styria 2026 v letošnji izdaji prinaša novosti s področja zdravstvenih tehnologij in znanosti o življenju s poudarkom na vmesnikih med nevroznanostjo in umetno inteligenco, bioelektroniko in diagnostiko ter povezljivostjo in komunikacijami, prav tako pa tudi o radiologiji, prihodnosti zdravstvene oskrbe, vzpostavljanju evropske infrastrukture za umetno inteligenco v medicini in predstavitvi nastajajočega tehnološkega parka in vozlišča MARE v Benetkah na področju digitalnega zdravja in umetne inteligence.
Dvostranska srečanja za sodelovanja pri projektih, izmenjavo idej ter širitev poslovne in strokovne mreže bodo pod okriljem Enterprise Europe Network potekala oba dneva za (zagonska) podjetja, investitorje, raziskovalce, zdravstvene strokovnjake in ponudnike zdravstvenih storitev.
Vzporedno s predavanji in panelnimi razpravami se bodo na interaktivnem razstavnem prostoru Future Zone predstavila zagonska podjetja, inovatorji in raziskovalci s projekti, inovacijami in rešitvami za aktualne izzive v zdravstvu.
Prijava poteka preko registracijskega obrazca do 26. marca 2026. Za uveljavljanje možnosti brezplačne vstopnice (namesto redne cene 300 evrov) pred prijavo na HTH Styria 2026 kontaktirajte podporno pisarno dogodka za Slovenijo na Institutu "Jožef Stefan" preko naslova tehnologije@ijs.si in prejeli boste kodo za uveljavljanje te ugodnosti. V primeru neudeležbe je treba prisotnost preklicati do 14. marca 2026 preko platforme, sicer se obračuna strošek neudeležbe (100 evrov).
Več informacij o dogodku, programu, predavateljih in udeležencih je dostopnih na uradni spletni strani HTH Styria 2026.

FINNO 2026: EEN Access to Finance Forum
2026-03-17 17:00 - 2026-03-19 13:00 | Jahorina, Hotel Vučko
17.–19. marec 2026 | Jahorina, Hotel Vučko
Veseli smo, da lahko združimo partnerje mreže Enterprise Europe Network (EEN), mala in srednja podjetja (MSP), investitorje, finančne institucije in deležnike inovacij iz zahodnega Balkana in EU na tridnevnem dogodku, ki je osredotočen na dostop do financiranja in povezovanje znanja ter praks.
Kaj je FINNO 2026 – EEN Access to Finance Forum?
To je forum, kjer lahko udeleženci:• pridobijo znanje o finančnih instrumentih za MSP (vključno s programi EU, mednarodnimi finančnimi institucijami) • spoznajo tvegani kapital, poslovne angele in alternativne oblike financiranja • se naučijo izboljšati investicijsko pripravljenost in razviti bankabilne projekte • razpravljajo o financiranju digitalizacije, inovacij in rešitvah Industrie 4.0 • okrepijo politične, finančne in gospodarske povezave ter raziskujejo priložnosti čezmejnega sodelovanja.
Prednosti udeležbe
Udeleženci konference lahko:• vzpostavijo stike in mrežijo z drugimi deležniki in strokovnjaki • izmenjajo izkušnje in dobijo nove perspektive • pridobijo vpogled v najnovejše trende in prakse na področju financiranja MSP • sodelujejo v B2B in B2F srečanjih za iskanje partnerjev, investitorjev in možnosti sodelovanja

Finančna podpora UNIDO
Organizacija Združenih narodov za industrijski razvoj (UNIDO) vabi industrijska in proizvodna podjetja iz vseh sektorjev v Sloveniji k udeležbi na dogodku FINNO 2026 – EEN Access to Finance Forum vodilni regionalni konferenci, ki povezuje inovativna podjetja z investitorji, finančnimi institucijami in mednarodnimi partnerji.
UNIDO bo izbranim podjetjem zagotovil kritje potnih stroškov in stroškov nastanitve pod naslednjimi pogoji:
✔️ en (1) predstavnik na podjetje,
✔️ dve (2) nočitvi v enoposteljni sobi
* (strošek namestitve bo UNIDO poravnal neposredno hotelu)
✔️ povračilo potnih stroškov po dogodku, ob predložitvi ustreznih dokazil UNIDO
✈️ organizirano oziroma skupinsko potovanje je priporočeno
Kdo se lahko prijavi?
✔️ proizvodna in industrijska podjetja iz vseh sektorjev
✔️ podjetja, ki iščejo dostop do financiranja, nova partnerstva ali mednarodno prepoznavnost
✔️ mikro, mala in srednje velika podjetja (MSP) ter inovativna podjetja, ki so pripravljena predstaviti svoje rešitve in kompetence
Kako sodelovati?
✔️ registrirajte svoje podjetje na FINNO 2026 B2Match platformi
✔️ ustvarite profil podjetja in se prijavite na B2B sestanke
✔️ osebno se udeležite dogodka in predstavite svoje rešitve
Rok prijave je do 20. 2. 2026.

Program – FINNO 2026: EEN Access to Finance Forum
Torek, 17. marec 2026
17:00 – 18:00🔹 Warm-up EEN panel (odprta seja): Kaj manjka v regionalnem ekosistemu dostopa do financ?
19:00 – 20:00🔹 Sestanek koordinatorjev EEN (zaprta seja)

Sreda, 18. marec 2026
09:00 – 10:00🔹 Registracija & networking ob kavi
10:00 – 10:20🔹 Uvodni pozdrav– Pozdrav in cilji FINNO 2026: Zakaj dostop do financ in zakaj zdaj?
10:20 – 11:05🔹 Nagovor gostujočega govorca
11:05 – 12:15🔹 Panel 1: Dostop do financ: instrumenti, ki so danes na voljo za MSP
12:15 – 12:35🔹 Odmor ter B2B in B2F sestanki (15-minutne individualne seje)
12:35 – 13:45🔹 Panel 2: Finance za inovacije in rast: od ideje do razširitve
13:45 – 15:00🔹 Networking kosilo
15:00 – 16:30🔹 Delavnica A: Horizon Europe & inovacijsko financiranje 🔹 B2B & B2F sestanki (sočasno)
16:30 – 18:00🔹 Delavnica B: Pripravljenost za investicije (Investment Readiness) za MSP

Četrtek, 19. marec 2026
09:00 – 10:00🔹 Zaključna okrogla miza: EEN kot vrata do evropskih finančnih institucij
10:00 – 11:30🔹 Od primera uporabe do implementacije: Digitalne rešitve za industrijo – z vidika dostopa do financ
11:30 – 12:00🔹 Zaključne besede
VEČ INFORMACIJ IN PRIJAVA

VIRIDI AKADEMIJA - 3. SPLETNA DVOJEZIČNA DELAVNICA
2026-03-10 08:30 - 12:00 | Zoom
Dogodek organizirajo partnerji projekta VIRIDI: Zavod za gradbeništvo Slovenije, ZRS Bistra Ptuj in Gospodarska zbornica Slovenije v sodelovanju s partnerji iz Avstrije.
Spletna delavnica bo 10. marca 2026 od 9.00 do 11.30 prek platforme ZOOM (povezavo prejmete po prijavi), s tolmačenjem v nemški jezik. Udeležba je brezplačna.
Prijava na delavnico: https://forms.gle/FPE8LUdHNEYkYP4Y6
Na dogodku boste:

v prvem delu (modul 5) VIRIDI akademije spoznali prednosti prehoda gradbenega sektorja iz linearnega v krožne poslovne modele, ki predstavljajo ključen razvojni izziv in hkrati priložnost za krepitev konkurenčnosti ter trajnostne rasti. Inovativnost, podprta z razvojem, tehnološkimi rešitvami, digitalizacijo procesov ter učinkovitim upravljanjem virov, omogoča podaljševanje življenjske dobe materialov, optimizacijo verig vrednosti ter zmanjševanje odpadkov;
v drugem delu (modul 6) izvedeli več o krožnih praksah na področju gradbeništva z namenom spodbujanja uvajanja krožnosti in čezmejnega sodelovanja MSP;
imeli priložnost spoznati potencialne poslovne in projektne partnerje.

Dogodek je namenjen vsem, ki želijo uresničiti prehod v krožno gospodarstvo ter vzpostaviti ali nadgraditi čezmejno sodelovanje.
PROGRAM DELAVNICE
Moderatorka: dr. Dragica Marinič, Zavod za gradbeništvo Slovenije

Ura
Naslov predavanja
Izvajalec

9:00 – 9:05
Uvodni pozdrav in kratka predstavitev delavnice ter namen Akademije VIRIDI
Dr. Dragica Marinič,
Zavod za Gradbeništvo Slovenije

9:05 – 9:35
BIM pristop v gradbeništvu: praksa danes in vizija za prihodnost
Doc. dr. Zoran Pučko, Univerza v Mariboru, Fakulteta za gradbeništvo, prometno inženirstvo in arhitekturo

9:35-9:55
Razvoj krožnih poslovnih modelov v gradbenem sektorju skozi verige vrednosti: primeri iz Avstrije in Slovenije
Dr. Dragica Marinič, Zavod za gradbeništvo Slovenije

9:55-10:15
Infor, IT rešitev za gradbeništvo in inženiring za izboljšanje poslovanja
Dr. Mitja Štiglic, Kontron d.o.o.

10:15-10:35
Dobre krožne prakse. Cementna industrija kot nosilec zelenega prehoda v gradbeništvu
Dr. Milana Karajić, Alpacem Cement, d.d.

10:35-10:55
Dobre krožne prakse: Robotika v gradbeništvu: sestavljanje gradbenih odrov
Prof. dr. Bojan Nemec, Institut Jožef Stefan

10:55-11:15
Dobre krožne prakse: Od jeklarske žlindre do trajnostnega gradbenega proizvoda – razvojne aktivnosti v SIJ Acroni
Dr. Mojca Loncnar, Sij Acroni d.o.o.

11:15-11:30
Interaktivna razprava z udeleženci delavnice
Organizatorji in sodelujoči strokovnjaki

* Organizatorji si pridržujejo pravico do spremembe programa.
Vljudno vabljeni!
Dogodek je sofinanciran v okviru projekta VIRIDI, Interreg SI–AT.
Zagotovite si svoje mesto – prijavite se na delavnico še danes!

Organizator: GZS
Kontakt: Petra Arzenšek, 015898156, petra.arzensek@gzs.si

Delavnica Zaščita intelektualne lastnine – v sklopu sodelovanja med javno univerzo in podjetji
2026-03-06 09:00 - 12:00 | Zoom
CRPZ Univerze na Primorskem vas vabi na dogodek, kjer boste pridobili znanja o zaščiti intelektualne lastnine, pravnih osnovah in možnih oblikah sodelovanja med deležniki.
Dogodek bo potekal v angleškem jeziku.
Datum: 6. 3. 2026
Čas: 9:00–12:00
Lokacija: Online ZOOM
Predavateljica: Tina Baznik, mag. prava, MBA, lastnica in direktorica INNO LEGAL
Zakaj se udeležiti delavnice?
Praktično znanje: Spoznajte ključne osnove pravic intelektualne lastnine in kako jih učinkovito uporabljati v različnih sektorjih ter industrijah.
Razumevanje vrednosti: Izvedeli boste, zakaj je intelektualna lastnina temeljni gradnik uspešnega razvoja in konkurenčnosti vaše ustanove ali podjetja, ter kako jo strateško upravljati.
Konkretni primeri iz prakse: Predstavljeni bodo primeri dobrih in slabih praks, ki vam bodo pomagali učinkoviteje zaščititi svoje znanje in inovacije v poslovnem okolju.
Dogodek poteka v okviru projekta UNIK@TT, katerega partner je Univerza na Primorskem.
Zagotovite si svoje mesto pravočasno!
Prijavni obrazec – KLIKNI TUKAJ
Ne zamudite priložnosti za nadgradnjo svojega znanja in dragoceno mreženje z drugimi strokovnjaki!
Več informacij: crpz.upr.si

Innovation in Construction Virtual Matchmaking
2026-03-03 10:30 - 2026-03-05 19:00 | Preko spleta
TERMIN: 3.-5. marec 2026
LOKACIJA: Preko spleta
Innovate UK pod okriljem Enterprise Europe Network organizira spletna dvostranska srečanja z možnostmi predstavitve storitev in proizvodov, seznanitvijo z britanskim poslovnim okoljem in sklepanjem sodelovanj za podjetja in druge zainteresirane na področjih:

gradbeništva,
trajnostne gradnje,
materialov,
napredne proizvodnje,
zelenih inovacij,
krožnega gospodarstva,
trajnostne infrastrukture ipd.

Prijave so odprte do 1. marca 2026 preko spletne platforme, preko katere bodo potekala spletna srečanja.

Ekosistem podpore inovacijam in Razpis GZS za inovacije 2026
2026-02-27 10:00 - 14:00 | Gospodarska zbornica Slovenije, Dimičeva 11, Ljubljana, 1000
Kraj: GZS, Dvorana A
Organizator: Center za projektno povezovanje, Strateški razvoj, Koroška gospodarska zbornica
Kontakt: Urška Spitzer, 041983206, urska.spitzer@gzs.si

Inovacije nastajajo v sodelovanju. Za uspešen razvoj in rast podjetja potrebujejo dostop do znanja, financiranja, partnerjev ter kreativnih pristopov, ki ideje spremenijo v konkurenčne rešitve. Dogodek Ekosistem podpore inovacijam, organiziran v okviru projekta Label4Future, ponuja zgoščen pregled ključnih podpornih mehanizmov – od razpisa GZS za inovacije do primerov dobrih praks doma in v tujini – ter pokaže, kako lahko podjetja različne oblike podpore učinkovito povežejo na poti od ideje do trga.
PROGRAM DOGODKA
Predstavitev razpisa GZS za inovacije (10.00-10.20)
Dogodek bomo odprli s predstavitvijo letošnjega razpisa GZS za inovacije, ki letos poteka pod rdečo nitjo »Z inovacijami ustvarjamo varnost«. Predstavili bomo tudi novo aplikacijo za oddajo prijav.
Kako GZS podpira inovacije v podjetjih (10.20-10.55)
Na dogodku bomo predstavili ključne storitve GZS, namenjene podjetjem na poti od ideje do trga:

Prenos tehnologij in znanja iz raziskovalnega okolja v poslovno prakso, podkrepljen s primerom dobre prakse nagrajenega podjetja.
Financiranje inovacij – pregled možnosti financiranja prek GZS ter drugih domačih in mednarodnih razpisov.
Vstop na tuje trge:

Enterprise Europe Network (EEN): vodja EEN Slovenija bo predstavila brezplačno podporo pri iskanju mednarodnih partnerjev, informacijah o tujih trgih in dostopu do EU razpisov.

Odmor za kavo (10.55-11.05)
Kako Univerza v Ljubljani podpira inovacije v podjetjih (11.05-11.20)
Univerza v Ljubljani podpira inovacije v podjetjih predvsem prek Pisarne za prenos znanja. Ta povezuje raziskovalce s podjetji, skrbi za prenos tehnologij, licenciranje intelektualne lastnine ter pomaga pri ustanavljanju spin-off podjetij. Podjetjem nudi dostop do raziskovalnega znanja, strokovnjakov in patentov ter s tem pospešuje razvoj novih izdelkov in storitev. Na predstavitvi bo Simona Rataj, predstojnica organizacijske enote za strateško trženje intelektualne lastnine na Univerzi v Ljubljani, na primeru dobrih praks pokazala, kako prenos znanja poteka v praksi.
Podpora inovacijam v tujini - primer Austria Wirtschaftsservice (11.20-11.35)
Austria Wirtschaftsservice (AWS) je avstrijska državna razvojna banka in osrednja institucija za podporo podjetništvu, inovacijam ter rasti gospodarstva v Avstriji. Ute Stadlbauer, vodja področja podjetništva pri AWS, bo predstavila primere dobrih praks podpore podjetništvu v Avstriji, s poudarkom na finančnih instrumentih za inovativne projekte, rast podjetij in internacionalizacijo.
Novi razpis Centra za kreativnost (11.35-11.50)
Center za kreativnost podjetjem omogoča povezovanje s kreativnimi strokovnjaki, mentorsko podporo ter podporo pri razvoju prototipov in vstopu na trg. Na dogodku »Ekosistem podpore inovacijam« bo vodja CZK Anja Zorko predstavila aktualni razpis Centra za kreativnost, namenjenega podjetjem, ki želijo svoje inovacije nadgraditi s kreativnimi znanji in ustvarjati izdelke ter storitve z visoko dodano vrednostjo.
Projekt Label4Future – od ideje do rešitve (11.50-12.10)
Predstavili vam bomo rezultate EU projekta Label4Future, katerega namen je bil spodbujati krožno gospodarstvo in inovacije v malih in srednjih podjetjih. Osredotočili se bomo na šest primerov dobrih praks sodelovanja med podjetji in kreativnimi strokovnjaki.
Mreženje in pogostitev (12.10-14.00)
Dogodek bomo zaključili z neformalnim druženjem, mreženjem in pogostitvijo. Na mizah boste poleg dobrot imeli tudi liste, na katere se boste lahko vpisali, če se boste želeli s kom srečati in v prihodnosti razvijati svojo inovativno idejo.
Dogodek je brezplačen. Prijave zbiramo na tej povezavi.

Obisk gospodarske delegacije iz Črne gore
2026-02-26 09:30 - 14:30 | Gospodarska zbornica Slovenije, Dimičeva 11, Ljubljana, 1000
Obisk gospodarske delegacije iz Črne gore
GZS, Ljubljana, 26. februar 2026

Ob obisku gospodarske delegacije črnogorskih podjetij in podpornih institucij v Sloveniji Gospodarska zbornica Slovenije v sodelovanju z Javno agencijo SPIRIT Slovenija, Privredno komoro Crne Gore ter mrežo Enterprise Europe Network organizira Slovensko-črnogorski poslovni forum, s poudarkom na bilateralnih srečanjih (B2B) med slovenskimi in črnogorskimi podjetji.

V Slovenijo prihaja okoli 25 predstavnikov črnogorskih podjetij in institucij, ki izkazujejo interes za vzpostavitev ali krepitev poslovnega sodelovanja s slovenskimi partnerji. Delegacija pokriva naslednja področja dejavnosti:

- informacijske tehnologije in IKT rešitve (razvoj SW, digitalni dizajn, kibernetska varnost, UX/UI),
- telekomunikacije in podporne IT storitve,
- finančni sektor (bančništvo),
- logistika, skladiščenje, pomorstvo, letalski promet in potovanja,
- lesna industrija in obdelava lesa,
- predelava kamna in gradbeni materiali,
- strojna industrija in proizvodnja strojnih delov,
- distribucija električne energije in energetske storitve,
- poslovne storitve, svetovanje, mediji in marketing,
- veletrgovina, maloprodaja in distribucija.

Seznam črnogorskih podjetij s kratkimi opisi dejavnosti je v prilogi. (spodaj)

Vabimo vas, da se dogodka udeležite in izkoristite priložnost za neposredne pogovore s potencialnimi poslovnimi partnerji iz Črne gore.
Poslovni dogodek bo v četrtek, 26. februarja 2026 na GZS, dvorana A (I. nadstropje)

OKVIRNI PROGRAM:

9:30 - 10:00
Registracija udeležencev, dvorana A, I. nadstropje

10:00 - 10:20
Uvodni nagovori:
Vesna Nahtigal, generalna direktorica GZS
Dr. Nina Drakić, predsednica PKCG

10:20 - 10:50
Kratka predstavitev poslovnih/investicijskih okolij držav:
- Agencija za investicije Crne Gore (MIA)
- Javna agencija SPIRIT / GZS

10:50 - 11:15
Odmor za kavo

11:15 -13:30
B2B sestanki po razporedu, networking

PRIJAVE: Prijave na dogodek sprejemamo preko spodnje elektronske prijavnice, najkasneje do torka, 24. februarja 2026.
ODJAVE: Odjave sprejemamo pisno na matej.rogelj@gzs.si, najkasneje do torka, 24. februarja 2026. Po tem roku vam GZS v primeru neudeležbe brez pravočasne odjave, zaračuna administrativni strošek 50 EUR (+DDV) na udeleženca.
KOTIZACIJA: Udeležba na dogodku je brezplačna.
INFORMACIJE: Matej Rogelj, T: 01 5898 101, E: matej.rogelj@gzs.si

Pripeti dokumenti
Seznam/profili črnogorskih podjetij
Obrazec za prijavo
Spletni obrazec za prijavo na dogodek >

VIRIDI AKADEMIJA - 2. SPLETNA DVOJEZIČNA DELAVNICA
2026-02-25 09:00 - 11:00 | Zoom
Organizator: GZS
Kontakt: Petra Arzensek, 015898156, petra.arzensek@gzs.si

Spletna delavnica bo 25. februarja 2026, od 9.00 do 11.00 preko platforme ZOOM in s tolmačenjem v nemški jezik, in je brezplačna.
Na dogodku boste:

v prvem delu (modul 3) VIRIDI akademije spoznali prednost inovativne trajnostne gradnje in odlično krožno prakso GIC GRADNJE d.o.o. Prav tako namen in pomen digitalnih potnih listov proizvodov v krožnem gradbeništvu, kot masnih tokov v sistemu Level(s), ki predstavljajo spremljanje in vrednotenje materialov skozi celoten življenjski cikel stavbe. Njihov pomen je v učinkoviti rabi virov, zmanjševanju odpadkov ter podpori krožnemu gospodarstvu in trajnostnemu vrednotenju stavb v okviru EU.
v drugem delu (modul 4) boste izvedeli več o celovitem ravnanju z odpadki in vsebinah, aktualnih za zbiralce in reciklažna podjetja ter uporabnike, kakor tudi o možnostih recikliranja gradbenih odpadkih, še posebej s ciljem čezmejnega sodelovanja MSP.
imeli priložnost spoznati potencialne poslovne in projektne partnerje.

Dogodek je namenjen vsem, ki bi radi uresničili prehod v krožno gospodarstvo in vzpostavili ali nadgradili čezmejno sodelovanje.
Prijava na delavnico - https://forms.gle/ifnHQdLqkSZawHxq6
!!! Napoved naslednje spletne, dvojezične delavnice: 10. 3. 2026, med 9:00 – 11:00. !!!
PROGRAM DELAVNICE
Moderatorka: dr. Dragica Marinič, Zavod za gradbeništvo Slovenije

Ura
Naslov predavanja
Izvajalec

9:00 – 9:05
Uvodni pozdrav in kratka predstavitev delavnice ter namen Akademije VIRIDI
Dr. Dragica Marinič,
Zavod za Gradbeništvo Slovenije

9:05 – 9:25
Trajnostnost, trajnostna gradnja in digitalizacija v gradbeništvu
Dr. Tjaša Zupančič Hartner,
GIC GRADNJE, d.o.o.

9:25-9:45
Digitalni potni list proizvodov in krožno gradbeništvo
Dr. Alenka Mauko Pranjić,
Zavod za gradbenišvo Slovenije

9:45-10:05
Masni tokovi v okviru sistema Level(s)
Friderik Knez,
Zavod za gradbeništvo Slovenije

10:05-10:25
Ravnanje z odpadki v podjetjih: vrste odpadkov, stranski proizvod, kriterij prenehanja statusa odpadka, sistemi zbiranja in čezmejni transport
Antonija Božič Cerar,
Gospodarska zbornica Slovenije

10:25-10:45
Reciklirani materiali iz gradbenih odpadkov, njihova okoljska sprejemljivost in potencialno nevarne lastnosti - izbrani primeri iz Slovenije
Dr. Primož Oprčkal,
Zavod za Gradbeništvo Slovenije

10:45-11:00
Interaktivna razprava z udeleženci delavnice
Organizatorji in sodelujoči strokovnjaki

* Organizatorji si pridržujejo pravico do spremembe programa.

Prijava na delavnico: https://forms.gle/ifnHQdLqkSZawHxq6
Vljudno vabljeni!
Dogodek je sofinanciran v okviru projekta VIRIDI, Interreg SI–AT.

VABILO na zaključno konferenco slovenskih evropskih digitalnih inovacijskih stičišč (EDIH) - EDIH DIGI-SI in SRC-EDIH
2026-02-10 12:00 - 19:00 | EDIH DIGI-SI in SRC-EDIH

Digitalna odpornost: varnost, identiteta in prihodnost poslovanja
2026-02-06 09:00 - 13:00 | Univerza v Mariboru
Digitalizacija poslovanja prinaša hitrejše procese in nove priložnosti – hkrati pa večja kibernetska tveganja. Podjetja in organizacije se vse pogosteje soočajo z vprašanji, kako zaščititi podatke, zagotoviti varno uporabo digitalnih storitev ter izpolniti zahteve zaupanja, skladnosti in neprekinjenega poslovanja.
Ta praktično naravnan seminar ponuja jasen in razumljiv pregled ključnih področij kibernetske varnosti, ki so v praksi pogosto napačno razumljena ali spregledana. Udeleženci bodo dobili konkretne odgovore na vprašanja, ki neposredno vplivajo na vsakodnevno poslovanje.
Kaj boste izvedeli:

kako delujejo temeljni kriptografski mehanizmi in zakaj so ključni za varnost digitalnih storitev,
kaj v praksi pomenijo elektronski podpisi, digitalna potrdila ter njihova uporaba v poslovnih procesih,
kako pravilno razumeti in uporabljati tehnologije za varovanje komunikacij (HTTPS, VPN),
kako sodobni načini preverjanja identitete (biometrija, PassKey/FIDO2) izboljšujejo varnost in uporabniško izkušnjo,
kakšen vpliv bodo imeli kvantni računalniki na prihodnost kibernetske varnosti.

Seminar je namenjen vodstvom, IT-odgovornim, strokovnjakom za informacijsko varnost ter vsem, ki pri svojem delu sprejemajo odločitve o digitalnih tehnologijah, varnosti in zaupanju strank.
Idealno za podjetja in organizacije, ki želijo razumeti kibernetsko varnost – in jo učinkovito prenesti v prakso.
Seminar bo izvedel izr. prof. dr. Marko Hölbl, prodekan za raziskovalno dejavnost na Fakulteti za elektrotehniko, računalništvo in informatiko Univerze v Mariboru in član Laboratorija za podatkovne tehnologije. Njegove raziskave zajemajo kibernetsko varnost, od kriptografije do uporabniških vidikov informacijske varnosti in zasebnosti. Sodeloval je pri številnih projektih, seminarjih in delavnicah. Bil je partner v evropskih in nacionalnih in drugih projektih za gospodarstvo ter Evropsko vesoljsko agencijo. Je aktiven član in generalni sekretar CEPIS LSI (Council of European Professional Informatics Societies, Legal and Security Issues special interest network), član European Cyber Security Organisation (ECSO), izvršnega odbora Združenja za informatiko in telekomunikacije, Sekcije za kibernetsko varnost, pri Gospodarski zbornici Slovenije ter Posvetovalne delovne skupine za kriptografijo (Posvetovalna delovna skupina za kriptografijo).
6. februar 2026, 9.00–13.00, spletni dogodek (MS Teams)

Registracija na dogodek
Z registracijo na dogodek soglašam, da sem seznanjen z dejstvom, da se storitev izvaja v okviru projekta EDIH DIGI-SI, ki je sofinanciran s strani Evropske unije in Ministrstva za digitalno preobrazbo. Pri tem se zavedam, da je storitev plačljiva in po ceniku DIGI-SI stane:

za mikro podjetja: 0 € + DDV
za mala podjetja: 50 € + DDV
za srednje velika podjetja: 100 € + DDV
za javno upravo: 0 € + DDV
za velika podjetja: 330 € + DDV

Postopek registracije:

izberite seminar, ki se ga želite udeležiti;
izberite tip vaše organizacije;
izberite gumb “Dodaj v košarico” in nadaljujte nakup s klikom gumba “Prikaži košarico”.

Za nakup katerekoli storitve morate biti prijavljeni. Če še niste registrirani član EDIH DIGI-SI ekosistema, lahko to storite tukaj.
Povezavo na spletni seminar bomo vsem prijavljenim poslali pred njegovo izvedbo.

S poslovnimi partnerstvi prihodnosti do koraka pred konkurenco
2026-02-05 14:00 - 15:30 | Gospodarska zbornica Slovenije, Dimičeva 11, Ljubljana, 1000
S poslovnimi partnerstvi prihodnosti do koraka pred konkurenco
5. februar 2026, ⏰ 14:00 – 15:30
📍Ljubljana, GZS

Odkrijte najnovejše gospodarske trende in konkretne poslovne priložnosti sodelovanja s tajvanskimi podjetji. Spoznajte tudi finančne in organizacijske spodbude za udeležbo na specializiranih industrijskih sejmih ter ciljno usmerjenih B2B srečanjih na Tajvanu v 2026.
Med izpostavljenimi priložnostmi bodo zlasti panoge:
🚗 Avtomobilska industrija (E-mobilnost, baterije)
🏗 Gradbeništvo (les, pritrdilni elementi, ročno orodje)
💻 IKT (strežniki, IoT, AI)
📦 Pakiranje & tehnologija
🏥 Medicinska oprema (pametna oskrba starejših)
♻ Plastika & guma
☀ Energetika (PV solar, baterije, inverterji)

Okvirni program dogodka:
5. februar 2026,
⏰ 14:00–15:30
📍 Ljubljana, Gospodarska zbornica Slovenije, Dimičeva 13, Poslovna oaza, 7. nad.

14:00 - 14:05
Pozdrav organizatorjev
Nataša Turk, Center za mednarodno poslovanje pri GZS
Joseph Sun, Direktor, Gospodarski oddelek, Tajpejski gospodarski in kulturni urad iz Avstrije

14:05 – 14:50
Gospodarski trendi, sejmi in prednosti poslovnega obiska Tajvana
Mark Liu, Direktor, Tajvanski trgovinski center, Budimpešta

14:50 – 15:00
Predstavitev dobre prakse
Udeležba slovenskega podjetja na tajvanskem sejmu in B2B srečanjih

15:00 – 15:10
Predstavitev dobre prakse
Tajvansko podjetje, ki uspešno posluje v Sloveniji

15:10 – 15:20
Vprašanja in odgovori

Od 15:20 dalje
Poslovno mreženje ob kavi

👉 Pridružite se poslovnemu dogodku, ki ga za slovenska podjetja organizirata predstavništvo Tajvanskega trgovinskega centra iz Budimpešte in Center za mednarodno poslovanje pri GZS.
Udeležba na dogodku je brezplačna, saj stroške organizacije dogodka krije partner dogodka - Tajvanski trgovinski center iz Budimpešte. Za udeležbo na dogodku je potrebna predhodna prijava preko 📝spletne prijavnice najkasneje do 30. januarja 2026.
Dodatne informacije: GZS, Center za mednarodno poslovanje, natasa.turk@gzs.si.

Vljudno vabljeni!

Dan najboljše prakse: Podatkovno vodena prihodnost industrije
2026-01-29 09:30 - 17:00 | Gospodarska zbornica Slovenije, Dimičeva 11, Ljubljana, 1000
Tradicionalna strokovna konferenca Dan najboljše prakse bo že 14. leto zapored potekala na Gospodarski zbornici Slovenije in v ospredje ponovno postavila izmenjavo dobrih praks. V četrtek, 29. januarja 2026, boste lahko prisluhnili navdihujočim predavanjem strokovnjakov s področja digitalizacije, podatkovne analitike in umetne inteligence ter spremljali okroglo mizo z vodilnimi predstavniki industrije.

Konferenca je namenjena strokovnjakom, odločevalcem iz podjetij in vsem, ki ste vpeti v procese nenehnega izboljševanja na področju proizvodnje, razvoja in iskanja novih tehnoloških rešitev.
Dogodek bo osredotočen na uporabo podatkov in umetne inteligence za večjo učinkovitost, prihranke in nove poslovne priložnosti v industriji. Predstavljeni bodo številni primeri dobrih praks, ki dokazujejo, kako lahko podjetja z učinkovito rabo podatkov, avtomatizacijo in naprednimi analitičnimi orodji povečajo produktivnost, zmanjšajo stroške ter izboljšajo svoje poslovne rezultate.
Pridružite se nam in si zagotovite vpogled v najnovejše trende in rešitve, ki bodo podprle vaš napredek v svetu industrije.
Prijava je obvezna.
Program konference

09.30-10.00
Registracija in pogostitev

Uvodna nagovora
Vesna Nahtigal, generalna direktorica Gospodarske zbornice Slovenija
Andreja Hlišč, direktorica Zbornice elektroindustrije

Osrednje predavanje
Optimizacija investicij z digitalnimi dvojčki v insektni industriji
mag. Rok Koren, višji svetovalec za digitalizacijo v regiji EMEA, Siemens d.o.o.
dr. Lukas Pacak, vodja, AXIOM TECH d.o.o. Slovenija, Siemens partner

Okrogla miza:
Podatkovno vodena prihodnost industrije
Mateja Lavrič, direktorica, Qlector d.o.o.
Marko Štefančič, pomočnik direktorja GZS za digitalizacijo, Gospodarska zbornica Slovenije
doc. dr. Branka Viltužnik, direktorica za izboljšanje poslovne učinkovitosti, AquafilSLO d.o.o.
dr. Tadeja Primožič Merkač, direktorica za kakovost, trajnost in korporativno vodenje, SIJ d.d.

Predavanje:
Boste v času UI obdržali službo?
prof. dr. Dan Podjed, antropolog, ZRC SAZU in Univerza v Ljubljani

12.00-13.00
Kosilo in mreženje

Predstavitev dobrih praks - 1. del
Primer dobre prakse 1:
Z umetno inteligenco do pametnih proizvodnih linij
Jaka Leban, vodja digitalizacije, Hidria d.o.o.Primer dobre prakse 2:
Napredne analitične metode za optimizacijo brizganja plastike
Matej Emin, direktor, CULMIUM d.o.o. in Štefan Volk, raziskovalec, Iskra ISD d.o.o.
Primer dobre prakse 3:
Razvoj lastne aplikacije za upravljanje NC programov
Peter Žust, proizvodni inženir, Poclain Hydraulics d.o.o.
Primer dobre prakse 4:
Pametno planiranje za sodobno proizvodnjo
Jernej Polič, izvršni direktor za storitve proizvodnje, Kontron, d.o.o. in Blaž Svilan, tehnični direktor in višji APS svetovalec, Lean Scheduling Europe d.o.o.

Odmor

Predstavitev dobrih praks - 2. del
Primer dobre prakse 5:
Digitalni dvojček betonarne: od razpršenih podatkov do nadzora kakovosti in nižjega CO2 odtisa
Blaž Jakopin, ustanovitelj in direktor, PRIOT d.o.o.Primer dobre prakse 6:
Aktivno energetsko upravljanje (ang. AEM-Active Energy Management),
Matic Rems, vodja upravljanja lokacij in tehničnih storitev, Novartis d.o.o.
Primer dobre prakse 7:
Pametno skladišče prihodnosti,
Jure Pepevnik, vodja logistike, Paloma d.d.
Primer dobre prakse 8:
Standardizirano reševanje problemov kot temelj nenehnih izboljšav,
Bojan Šinkovec, soustanovitelj in direktor, DEMETRA Lean Way d.o.o.

15.20
Izbor najboljšega primera dobre prakse 2026
Po zaključenih predstavitvah bomo izvedli glasovanje za najboljši primer dobre prakse na konferenci.

V času konference
Spremljevalni program
V preddverju dvorane boste lahko spoznali partnerja dogodka - projekt Drive2Transform, ki je sofinanciran iz programa Interreg Central Europe.

**Pridružujemo si pravico do spremembe programa.
Dogodek bo moderiral Matej Golob.
Prijava je obvezna.

1. LIFE delavnica za pisanje projektnih prijav 2026
2026-01-27 09:00 - 2026-01-28 14:00 | Kreativno središče Center ROG, Ljubljana, Slovenija
Vabimo vas na prvi letošnji sklop LIFE delavnic za pisanje projektnih prijav, ki bo potekal v dveh terminih glede na tematiko. Prvi termin bo v torek, 27. januarja 2026 s pričetkom ob 9. uri v centru Rog (Trubarjeva 72, Ljubljana). Ponovitev delavnice bo v sredo, 28. januarja 2026 na isti lokaciji in z enakim časovnim potekom.
V obeh terminih se bodo udeleženci uvodoma spoznali s postopki priprave projektne prijave za program LIFE. Pridobili bodo poglobljeno razumevanje ključnih korakov, ki so potrebni za oblikovanje kakovostne projektne prijave. Poseben poudarek bo namenjen:

prednostnim temam programa LIFE,
definiciji problema in njegovi utemeljitvi,
oblikovanju jasnih ciljev in pričakovanih rezultatov ter
določanju ustreznih indikatorjev za spremljanje napredka in merjenje dosežkov.

Vsak sklop delavnice bo razdeljen na tri dele: teoretični del, izpolnjevanje prijavnice na primeru iz prakse in praktične vaje. Slednja dva dela bosta prilagojena glede na termin.
Termina in tematika
Teoretični del posameznih sklopov bo v obeh terminih enak in bo zajemal splošne vsebine za celoten LIFE program. Razlika med terminoma bo v praktičnem delu – primerih iz prakse in vajah, ki bodo prilagojene posameznim podprogramom.
V torek, 27. januarja 2026, bodo primeri iz prakse in vaje prilagojene LIFE podprogramu Narava in biotska raznovrstnost. Definicija problema, cilji in pričakovani rezultati ter indikatorji bodo predstavljeni na primeru projekta LIFE for LIFELINES.
V sredo, 28. januarja 2026, pa bodo praktične vsebine in vaje osredotočene na LIFE podprograma Krožno gospodarstvo in kakovost življenja ter Blaženje podnebnih sprememb in prilagajanje nanje. Definicija problema, cilji in pričakovani rezultati ter indikatorji bodo predstavljeni na podlagi projekta AgriValue4LIFE.

Program

Ura
Sklop
Izvajalec

9:00 – 9:30
Registracija

9:30 – 9:40
Uvodni nagovor
Nives Nared, MOPE

9:40 – 10:10
Prednostne teme
(teorija in praktične vaje)
Janja Kosem, LIFE CB2

10:10 – 11:30
Definicija problema
(teorija, primeri iz prakse in praktične vaje)
Jurij Škrokov, LIFE CB2
27. 1. Tomaž Mihelič, LIFE for LIFELINES
28. 1. Irena Likar, AgriValue4LIFE

11:30 – 12:00
Odmor

12:00 – 12:50
Cilji in pričakovani rezultati
(teorija, primeri iz prakse in praktične vaje)
Jurij Škrokov, LIFE CB2
27. 1. Tomaž Mihelič, LIFE for LIFELINES
28. 1. Irena Likar, AgriValue4LIFE

12:50 – 13:30
Indikatorji
(teorija, primeri iz prakse in praktične vaje)
Tatjana Orhini Valjavec, MOPE
27. 1. Tomaž Mihelič, LIFE for LIFELINES
28. 1. Irena Likar, AgriValue4LIFE

13:30 – 14:00
Zaključek in kosilo

Organizator si pridržuje pravico do spremembe vsebine programa delavnic brez predhodnega obvestila.

Prijava
Udeležba na delavnicah je brezplačna, število mest pa omejeno, zato je prijava obvezna.
Prijave zbiramo do petka, 23. 1. 2026.
Prijavite se na spletni strani: https://lifeslovenija.si/1-life-delavnica-za-pisanje-projektnih-prijav-2026/

O organizatorjih in sodelujočih na delavnici
LIFE Krepitev zmogljivosti 2: Namen projekta je izboljšati učinkovitost Slovenije pri izvajanju LIFE programa ter promovirati rezultate projektov in njihovo vključevanje v politike in programe.
LIFE nacionalne kontaktne točke: Z nami bosta LIFE nacionalni kontaktni točki za podprograma Krožno gospodarstvo in kakovost življenja ter Blaženje podnebnih sprememb ter prilagajanja nanje.
Projekt LIFE for LIFELINES: Svoje praktične izkušnje pri pripravi projekta bo v prvem terminu delavnic predstavil vodja projekta Tomaž Mihelič iz Društva za opazovanje in proučevanje ptic Slovenije (DOPPS). Je dolgoletni strokovnjak na področju naravovarstvenih projektov in ima poglobljeno znanje o zahtevah programa LIFE ter o tem, kako uspešno zasnovati in izvesti projekt, ki dosega cilje trajnostnega razvoja.
Podjetje PROJEKT-I: Irena Likar ima bogate izkušnje s pripravo in vodenjem LIFE projektov, saj je uspešno pripravila več odobrenih prijav (npr. LIFE STRŽEN, LIFE for LASCA, LIFE NARCIS, LIFE TRŠCA) ter sodelovala kot manager in finančni strokovnjak pri njihovem izvajanju. Poleg tega aktivno sodeluje v projektih kot partner, izvaja izobraževanja ter svetuje pri upravljanju projektnega cikla za izboljšanje znanja prijaviteljev.

Če se želite pogovoriti o vaši projektni ideji, smo vam čez celo leto na voljo za bilateralna srečanja.
Za rezervacijo termina in vse dodatne informacije nas kontaktirajte preko e-pošte: life-slovenija.mope@gov.si ali na telefonski številki: 070 810 178.

SQUASH - 𝐩𝐨𝐯𝐞𝐳𝐨𝐯𝐚𝐥𝐧𝐢 𝐝𝐨𝐠𝐨𝐝𝐞𝐤 𝐠𝐨𝐬𝐩𝐨𝐝𝐚𝐫𝐬𝐭𝐯𝐚 𝐢𝐧 𝐳𝐧𝐚𝐧𝐨𝐬𝐭𝐢 𝐧𝐚 𝐤𝐯𝐚𝐧𝐭𝐧𝐞𝐦 𝐩𝐨𝐝𝐫𝐨č𝐣𝐮
2026-01-27 09:00 - 13:00 | Institut “Jožef Stefan”, Jamova cesta 39, Ljubljana, 1000
V𝐚𝐛𝐢𝐥𝐨 𝐧𝐚 𝐩𝐨𝐯𝐞𝐳𝐨𝐯𝐚𝐥𝐧𝐢 𝐝𝐨𝐠𝐨𝐝𝐞𝐤 𝐠𝐨𝐬𝐩𝐨𝐝𝐚𝐫𝐬𝐭𝐯𝐚 𝐢𝐧 𝐳𝐧𝐚𝐧𝐨𝐬𝐭𝐢 𝐧𝐚 𝐤𝐯𝐚𝐧𝐭𝐧𝐞𝐦 𝐩𝐨𝐝𝐫𝐨č𝐣𝐮
𝐒𝐐𝐔𝐀𝐒𝐇 vabi na dogodek, namenjen povezovanju slovenskih podjetij, raziskovalnih organizacij in drugih deležnikov s področja kvantnih tehnologij.
Namen dogodka je 𝐨𝐤𝐫𝐞𝐩𝐢𝐭𝐢 𝐬𝐨𝐝𝐞𝐥𝐨𝐯𝐚𝐧𝐣𝐞 𝐦𝐞𝐝 𝐚𝐤𝐚𝐝𝐞𝐦𝐬𝐤𝐨 𝐢𝐧 𝐠𝐨𝐬𝐩𝐨𝐝𝐚𝐫𝐬𝐤𝐨 𝐬𝐟𝐞𝐫𝐨 na področju kvantne teorije, kvantnih materialov, kvantnih tehnologij ter kvantnega računalništva in informatike. Predstavili bomo razvojne aktivnosti slovenskih podjetij ter raziskovalno delo, ki ustvarja temelje za varnejše komunikacijske sisteme, hitrejše obdelave podatkov in napredne kvantne materiale.
𝐏𝐫𝐢𝐥𝐨ž𝐧𝐨𝐬𝐭 𝐳𝐚 𝐩𝐨𝐝𝐣𝐞𝐭𝐣𝐚
Ena izmed trenutno aktualnih možnosti za podjetja je 𝐠𝐨𝐬𝐭𝐨𝐯𝐚𝐧𝐣𝐞 𝐩𝐨𝐝𝐨𝐤𝐭𝐨𝐫𝐚𝐧𝐝𝐤 𝐢𝐧 𝐩𝐨𝐝𝐨𝐤𝐭𝐨𝐫𝐚𝐧𝐝𝐨𝐯 𝐯 𝐨𝐤𝐯𝐢𝐫𝐮 𝐩𝐫𝐨𝐣𝐞𝐤𝐭𝐚 𝐒𝐐𝐔𝐀𝐒𝐇. Slednji bodo na Institutu "Jožef Stefan" zaposleni 3 leta, v podjetju pa lahko gostujejo 3-12 𝐦𝐞𝐬𝐞𝐜𝐞𝐯.
𝐊𝐝𝐚𝐣? Torek, 27. 1. 2026, 9:00 – 13:00
𝐊𝐣𝐞? Institut “Jožef Stefan”, Jamova 39, Velika predavalnica
𝐏𝐫𝐢𝐣𝐚𝐯𝐚, program, več o dogodku

CIMIx 2026 – The Transformation Edition
2026-01-27 08:00 - 2026-01-29 17:00 | Dunaj, Avstrija
CIMIx 2026 – The Transformation Edition
27.–29. januar 2026 | Dunaj, AvstrijaWiedner Hauptstraße 63, 1045 Vienna
Opis dogodka
CIMIx 2026 – The Transformation Edition je mednarodna konferenca in poslovno-mreženjski dogodek, namenjen povezovanju kreativnih industrij, podjetij in industrije. Dogodek se osredotoča na transformacijo, inovacije in sodelovanje ter ponuja konkretne priložnosti za razvoj novih poslovnih modelov in partnerstev.
Kaj ponuja dogodek?

navdihujoče keynote govore in panelne razprave mednarodnih strokovnjakov,
interaktivne delavnice in masterclasse,
predstavitve dobrih praks s presečišča kreativnih in industrijskih sektorjev,
B2B matchmaking in networking srečanja,
večerni sprejem z glasbo in kulinariko (27. januar),
dodatne vsebine v sodelovanju s programom we:transform.

Tematski sklopi

Financiranje ustvarjalnosti – inovativni finančni modeli in dostop do virov financiranja,
Poslovna transformacija – digitalna in organizacijska preobrazba podjetij,
Sodelovanje z industrijo – povezovanje kreativnih panog z industrijo,
Poslovanje in organizacija live dogodkov – vloga dogodkov v gospodarstvu in znamčenju.

B2B srečanja

27. januar 2026: osebna B2B srečanja na Dunaju
29. januar 2026: spletni B2B sestanki preko platforme b2match

Komu je dogodek namenjen?

podjetjem in MSP,
strokovnjakom iz kreativnih industrij (design, film, glasba, igre, arhitektura, mediji ipd.),
start-upom in inovatorjem,
organizacijam, ki iščejo kreativne rešitve in mednarodna partnerstva.

Več informacij in prijava: https://www.cimix.at/components/61023

Individualni posveti z NKT Obzorja Evropa: od ideje do uspešne prijave
2026-01-21 09:00 - 14:00
Gospodarska zbornica Slovenije in Mreža nacionalnih kontaktnih točk Obzorja Evropa (v nadaljevanju: NKT) vabita predstavnike podjetij in raziskovalnih organizacij, ki načrtujete prijave na razpise Obzorja Evropa v 2026 in 2027, na poseben dogodek, namenjen individualnim srečanjem s slovenskimi NKT.
Dogodek bo potekal v obliki 15-minutnih individualnih posvetov z NKT, ki pokrivajo ključna tematska področja programa Obzorje Evropa. Namen srečanj je zagotoviti ciljno usmerjene, praktične in strokovne povratne informacije, ki vam bodo v pomoč pri razmisleku o ustreznih razpisih ter pri pripravi vaših projektnih prijav. Na dogodku boste:

spoznali mrežo slovenskih nacionalnih kontaktnih točk Obzorja Evropa;
prejeli usmeritve glede najustreznejših razpisov, partnerstev in zahtev delovnih programov;
se posvetovali o svojih projektnih idejah;
pridobili koristne napotke za nadaljnje korake pri pripravi kakovostne prijave.

Področja, ki jih pokrivajo nacionalne kontaktne točke (NKT):
1. Evropski raziskovalni svet (ERC)
2. Ukrepi »Marie Skłodowska-Curie« (MSCA)
3. Raziskovalne infrastrukture
4. Grozd 1 – Zdravje + NKT programa EU4Health
5. Grozd 2 – Kultura, ustvarjalnost in vključujoča družba
6. Grozd 3 – Civilna varnost za družbo
7. Grozd 4 – Industrija (materiali, surovine in industrijski procesi)
8. Grozd 4 – Digitalno področje (tudi AI in Science)
9. Grozd 4 – Vesolje
10. Grozd 5 – podnebje, energija in mobilnost
11. Grozd 6 – Hrana, biogospodarstvo, naravni viri kmetijstvo in okolje
12. Evropski svet za inovacije (EIC - Pathfinder, Transition, Advanced Innovation Challenges)
13. Evropski svet za inovacije (EIC - Accelerator, STEP Scale up Call, BAS)
14. Evropski inštitut za inovacije in tehnologijo (EIT)
15. Širitev udeležbe in krepitev evropskega raziskovalnega prostora (Widening Participation and Spreading Excellence)
16. Širitev udeležbe in krepitev evropskega raziskovalnega prostora (Reforming and Enhancing the European R&I System)
17. Misije EU
18. Novi evropski bauhaus (NEB)

Prijave na individualna srečanja bomo zbirali vnaprej.* Ob prijavi na dogodek boste izbrali interesna področja. V primeru nejasnosti bomo na podlagi opisa področja in/ali projektne ideje pripravili predlog ustreznih NKT za srečanje. Pred dogodkom bomo pripravili časovno razporeditev individualnih posvetov ter vas o njih obvestili. Na dogodku bo na voljo tudi info točka, kjer boste lahko prejeli dodatne usmeritve glede izbire področij in nadaljnjih korakov.
*Prijave na individualne posvete za posamezno NKT sprejemamo do zasedenosti razpoložljivih mest.
**Do dne 6. 1. ste vsi, ki ste se prijavili na določeno NKT, uvrščeni v urnik, ki ga boste prejeli naknadno. Mesta pri nekaterih NKT so se do tega dne že zapolnila. Vsi, ki se boste na te NKT prijavili, boste uvrščeni na čakalni seznam. V primeru sprostitve mest boste o tem obveščeni.
Trenutno so mesta zapolnjena pri naslednjih NKT :
7 - Grozd 4 - Industrija (materiali, surovine in industrijski procesi)
8 - Grozd 4 - Digitalno področje (tudi AI in Science)
13 - Evropski svet za inovacije (EIC - Accelerator, STEP Scale up Call, BAS)
AGENDA
9:00–9:30 | Registracija
9:30–11:30 | Individualna srečanja
11:30–12:30 | Odmor za kosilo
12:30–14:00 | Individualna srečanja

Dogodek je edinstvena priložnost za neposreden posvet s strokovnjaki, ki razpise Obzorja Evropa poznajo iz prve roke in imajo večletne izkušnje s podporo prijaviteljem, hkrati pa odlična priprava na razpise iz delovnih programov Obzorje Evropa 2026–2027.
Udeležba na dogodku je brezplačna, prijava pa obvezna.
PRIJAVI SE NA DOGODEK
Vabljeni, da se nam pridružite!

Več o programu Obzorje Evropa
Informativni dnevi Obzorje Evropa: Predstavitev delovnih programov 2026 oziroma 2026-2027 (9. - 11. 12. 2025) - predstavitve

Poslovanje z Rusijo v času omejitev in sankcij
2026-01-15 09:30 - 11:00 | Gospodarska zbornica Slovenije, Dimičeva 11, Ljubljana, 1000
Datum: 15. januar 2026, od 9.30 do 11.00 ure
GZS - Center za mednarodno poslovanje organizira strokovno srečanje o posebnostih poslovanja z Rusko federacijo (delno tudi z Belorusijo in Kazahstanom), v času omejevalnih ukrepov EU in drugih omejitev.
Predavatelj dr. Denis Mancevič (NC3 d.o.o.), z dolgoletnimi izkušnjami na področju ekonomske diplomacije in svetovanja podjetjem na teh trgih, bo predstavil aktualen okvir sankcij in praktične posledice za slovenska podjetja.
Dogodek je zasnovan kot vsebinsko usmerjeno srečanje z omejenim številom udeležencev, s poudarkom na konkretnih vprašanjih in izmenjavi izkušenj iz prakse.
Srečanje namenjamo podjetjem, ki so bila ali so še vedno prisotna na trgih Rusije (Belorusije in/ali Kazahstana) ali so posredno izpostavljena tveganjem, prav tako pa tudi vodstvom podjetij, pravnim in dokumentarnim službam in komercialnim ekipam.
Vsebinski poudarki srečanja:

pregled aktualnega sankcijskega in regulativnega okvira za poslovanje z Rusijo (Belorusijo in Kazahstanom),
tipične poslovne situacije, posredniki in scenariji,
dileme podjetij: kako strukturirati in obvladovati poslovanje,
praktični primeri tveganj in možni načini obvladovanja,
Q&A.

Prijavite se lahko do 13. 1. 2026. Število mest je omejeno.
Kotizacije ni.
Dodatne informacije in prijave

ONEX Connect 2025
2025-12-17 08:30 - 17:00 | Banja Luka, Banski dvor, Bosnia And Herzegovina
Dobrodošli na ONEX Connect 2025!
Z veseljem najavljamo dogodek, ki bo združil vodilne strokovnjake, inovatorje, podjetnike in predstavnike institucij iz regije in Evrope z namenom izmenjave izkušenj in krepitve sodelovanja.
Forum poteka v partnerstvu z institucijami Evropske mreže za podjetništvo (EEN) iz držav Zahodnega Balkana, zaradi česar postaja osrednje stičišče povezovanja in razvoja regionalnih ekosistemov inovacij in digitalne transformacije.
Letošnji ONEX Connect 2025 bo posvečen temam digitalne transformacije, trajnostnih inovacij in mednarodnih partnerstev. Program vključuje vodilne strokovnjake, ki bodo delili svoje izkušnje in znanje o tem, kako lahko mala in srednja podjetja rastejo, inovirajo in uspešno konkurirajo na globalni ravni.
Ne glede na to, ali želite razširiti svojo poslovno mrežo, odkriti nove tehnologije ali raziskati čezmejno sodelovanje, je ONEX Connect 2025 pravo mesto za vas.
Pridružite se nam, medtem ko raziskujemo najnovejše trende, se povezujemo z istomislečimi in pridobivamo praktična znanja, ki jih lahko takoj uporabite pri razvoju svojega poslovanja.
👉 Registrirajte se zdaj in si zagotovite svoje mesto na nepozabnem dogodku v Banji Luki, 17. decembra 2025!
Več o dogodku: https://www.b2match.com/e/onex-connect-2025/components/61001

Inovativne tehnologije za ekstrakcijo kritičnih surovin iz e-odpadkov: prenos znanja iz laboratorija do polindustrijske proizvodnje
2025-12-16 12:30 - 14:30
Spletna strokovna delavnica o inovativnih tehnologijah za pridobivanje kritičnih surovin iz e-odpadkov
Zavod za gradbeništvo Slovenije in Ekosij d.o.o. vabita strokovno javnost na spletno strokovno delavnico »Inovativne tehnologije za ekstrakcijo kritičnih surovin iz e-odpadkov: prenos znanja iz laboratorija do polindustrijske proizvodnje«, ki bo potekala 16. decembra 2025, med 12.30 in 14.15, preko platforme MS Teams.
Dogodek je organiziran v okviru projekta WEEE-NET9.SPEED (EIT Raw Materials), ki naslavlja enega ključnih izzivov sodobnega gospodarstva – kako učinkovito izrabiti vredne in kritične surovine, skrite v odpadni električni in elektronski opremi. V času, ko Evropa išče trajnostne rešitve za strateško pomembne materiale, je razvoj inovativnih pristopov pri ravnanju z e-odpadki ključnega pomena.
Zakaj je delavnica pomembna?
E-odpadki so eden najhitreje rastočih tokov odpadkov na svetu. Poleg okoljskega bremena predstavljajo tudi izjemen neizkoriščen potencial za pridobivanje kovin in drugih kritičnih surovin, ki so nujne za razvoj visokotehnoloških rešitev, obnovljivih virov energije, mobilnosti in številnih industrijskih sektorjev.
Delavnica bo združila predstavnike ministrstev, raziskovalcev, tehnoloških strokovnjakov in gospodarstva, ki bodo predstavili:

stanje in izzive upravljanja z e-odpadki v Sloveniji,

novosti in izzive implementacije evropskega Akta o kritičnih surovinah,

napredne tehnologije za pridobivanje surovin iz e-odpadkov,

prenos znanja iz laboratorijskih okolij na polindustrijsko raven,

primere dobrih praks krožnega gospodarstva.

Program dogodka
Delavnico bo z uvodnim nagovorom odprla dr. Alenka Mauko Pranjić iz Zavoda za gradbeništvo Slovenije. Sledila bodo predavanja predstavnikov Ministrstva za okolje, podnebje in energijo ter Ministrstva za gospodarstvo, turizem in šport, predstavitev tehnologij v okviru projekta WEEE-NET9.SPEED ter prikaz praktičnih primerov bioprocesov in krožnih rešitev v industriji.
V drugem delu bosta predstavljena načrt ravnanja z odpadno električno in elektronsko opremo v Sloveniji ter primer dobre krožne prakse v podjetju Blok d.o.o. Dogodek se bo zaključil z odprto razpravo.
Prijave in udeležba
Udeležba na delavnici je brezplačna, potrebna pa je predhodna prijava do 15. decembra 2025 preko spletnega obrazca. Po prijavi bodo udeleženci prejeli dostop do srečanja v MS Teams.
Prijavite se in prispevajte k razvoju naprednih rešitev za trajnostno upravljanje e-odpadkov!
Organizatorja:Zavod za gradbeništvo SlovenijeEkosij d.o.o.
Vabilo - Strokovna delavnica Inovativne tehnologije za ekstrakcijo kritičnih surovin iz e-odpadkov 16-12-2025

Predstavitev poslovnih priložnosti v Bosni in Hercegovini: poslovno okolje, investicije, priložnosti za nove posle
2025-12-11 09:00 - 15:00 | Grad Jable, Loka pri Mengšu
Grad Jable, Loka pri Mengšu – četrtek, 11. december 2025
Vabljeni na predstavitvi priložnosti za investicije, trgovinsko sodelovanje in partnerstva v Bosni in Hercegovini (BiH). Dogodek bo na enem mestu povezal obrtnike, podjetnike, investitorje, gospodarske institucije in odločevalce iz Slovenije in BiH. Udeležencem bo omogočil, da spoznajo aktualno poslovno okolje v BiH, prepoznajo obetavne investicijske projekte ter vzpostavijo nove stike na bilateralnih B2B srečanjih.
Slovenija in Bosna in Hercegovina sta dolgoletni gospodarski partnerici – blagovna menjava med državama je leta 2024 dosegla 1,732 milijarde EUR, kar BiH uvršča med 15 najpomembnejših trgovinskih partneric Slovenije. BiH sicer ostaja tranzicijsko gospodarstvo z izrazitimi strukturnimi izzivi, kot so močna odvisnost od uvoza, hkrati pa ponuja številne poslovne priložnosti na področju kmetijstva, energetike, IT-ja in gradbeništva. Za slovenska podjetja je BiH zanimiva zaradi bližine, kulturne povezanosti in odprtosti za tuje naložbe.
Okvirni program
9:00 – 09:20 | Otvoritev dogodka
Pozdravni nagovori predstavnikov:

Mednarodni center za promocijo podjetij (ICPE)
Blaž Cvar, predsednik Obrtno-podjetniške zbornice Slovenije (tbc)
Agencija za promocijo tujih investicij BiH (FIPA)
Gospodarska zbornica Bosne in Hercegovine (FTC)
Veleposlaništvo BiH v Sloveniji (tbc)

9:20 – 9:30 | Predstavitev sodelovanja Slovenije in Bosne in Hercegovine
Ministrstvo za zunanje in evropske zadeve RS (tbc)
9:30 – 10:30 | Poslovno okolje v BiH – predstavitev in vprašanja & odgovori
Investicijska klima, spodbude, davčno okolje, infrastruktura, poslovno povezovanje in priložnosti za mednarodni razvoj poslovanja.
10:30 – 10:50 | Odmor za kavo in mreženje
10:50 – 12:30 | Predstavitev tujih neposrednih investicij (FDI Projects)
Inovativni projekti z investicijskim potencialom:

Prime Residence Health Center

Električni helikopter in droni
Sistem za preprečevanje poplav II
Naprava za destilacijo morske vode na obnovljive vire energije
Modularni kiosk Cubic Style

12:30 – 13:30 | Kosilo in mreženje
13:30 – 15:00 | B2B sestanki
Vnaprej dogovorjeni individualni B2B sestanki.
15:00 | Zaključek dogodka

Zakaj se udeležiti?

Spoznali boste aktualne poslovne in investicijske priložnosti v BiH
Neposredno se boste lahko povezali z možnimi partnerji in investitorji
Dogodek je odlična priložnost za razširitev poslovanja v regijo

Prijava
Število mest je omejeno. Udeležba je brezplačna, obvezna je potrebna predhodna prijava do 8. decembra 2025 preko e-prijavnice: https://forms.gle/vtM5GRDUZVKWNrEo7

Dogodek bo potekal v slovenskem in bosanskem jeziku.Dodatne informacije:

Edina Babnik, t. 01 58 30 586, edina.babnik@ozs.si
Barbara Dmitrović, t. 01 58 30 822, barbara.dmitrovic@ozs.si
